106 
Skrift i Norden. De første Bogstaver vare Bøgestave, 
som forsynedes med visse Tegn og kastedes til Jorden 
(Runer”). 
»Bøgen skuer i sin Væxts stolteste Pragt ud over 
Fjordene og Bælterne mellem de danske Øer«, men den 
er ogsaa Danmarks nationale Træ og ståaer i en mærkelig 
Samklang saavel med den øvrige Natur i Danmark som med 
den danske Nationalcharakteer, der ikke udmærker sig ved 
nogen stærkt fremtrædende eensidig Udvikling i nogen 
Retning, men ved en harmonisk Blanding af Kraft og 
Blidhed samt Ligevægt i sine aandelige Anlæg. 
Jeg har i det Foregaaende søgt at vise, hvorledes 
Aarsskuddene som de blivende architectoniske Elementer 
fornemmelig bestemme. den Stiil, der ligger til Grund for 
den hele Plantebygning. Vi skulle nu i et følgende Af- 
snit lære et andet Slags Skud (Dværggrenene) at kjende, 
som vel ikke nyde saa lang en Tilværelse, men dog ofte 
have en væsentlig Indflydelse paa Træets Form. 
") Masius Il. c. 
